Cifra de afaceri din comerţul cu ridicata (cu excepţia comerţului cu autovehicule şi motociclete) a scăzut în luna ianuarie 2024, , faţă de luna decembrie 2023, atât ca serie brută cu 20%, cât şi ca serie ajustată în funcţie de numărul de zile lucrătoare şi de sezonalitate cu 6,3%, arată datele publicate de Institutul Naţional de Statistică (INS).
"În luna ianuarie 2024, cifra de afaceri din comerţul cu ridicata (cu excepţia comerţului cu autovehicule şi motociclete) a scăzut, faţă de luna decembrie 2023, atât ca serie brută cu 20%, cât şi ca serie ajustată în funcţie de numărul de zile lucrătoare şi de sezonalitate cu 6,3%. Faţă de luna ianuarie 2023, cifra de afaceri din comerţul cu ridicata (cu excepţia comerţului cu autovehicule şi motociclete), în luna ianuarie 2024, a crescut, atât ca serie brută, cu 1,2%, cât şi ca serie ajustată în funcţie de numărul de zile lucrătoare şi de sezonalitate cu 2,1%", arată datele INS.
Ianuarie 2024 comparativ cu decembrie 2023
Cifra de afaceri din comerţul cu ridicata (cu excepţia comerţului cu autovehicule şi motociclete), serie brută, în luna ianuarie 2024, comparativ cu luna precedentă, a scăzut, pe ansamblu, cu 20%, ca urmare a scăderii cifrei de afaceri din comerţul cu ridicata al echipamentului informatic şi de telecomunicaţii (-41,3%), comerţul cu ridicata al produselor agricole brute şi al animalelor vii (-38,2%), comerţul cu ridicata al altor maşini, echipamente şi furnituri (-29,2%), activităţile de intermediere în comerţul cu ridicata (-25,1%), comerţul cu ridicata al produselor alimentare, al băuturilor şi al tutunului (-15,1%), comerţul cu ridicata al bunurilor de consum, altele decât cele alimentare (-15%), comerţul cu ridicata specializat al altor produse (-3,4%) şi din comerţul cu ridicata nespecializat (-1,5%).
Cifra de afaceri din comerţul cu ridicata (cu excepţia comerţului cu autovehicule şi motociclete), serie ajustată în funcţie de numărul de zile lucrătoare şi de sezonalitate, în luna ianuarie 2024, comparativ cu luna precedentă, a scăzut, în termeni nominali, pe ansamblu, cu 6,3%.
Ianuarie 2024 comparativ cu ianuarie 2023
Cifra de afaceri din comerţul cu ridicata (cu excepţia comerţului cu autovehicule şi motociclete), serie brută, în luna ianuarie 2024, comparativ cu luna ianuarie 2023, a crescut, pe ansamblu, cu 1,2%, datorită creşterii cifrei de afaceri din comerţul cu ridicata al produselor agricole brute şi al animalelor vii (+26,1%), comerţul cu ridicata nespecializat (+20,2%), comerţul cu ridicata al altor maşini, echipamente şi furnituri (+10,6%) şi din comerţul cu ridicata specializat al altor produse (+8,4%).
Scăderi au înregistrat: comerţul cu ridicata al echipamentului informatic şi de telecomunicaţii (-14%), activităţile de intermediere în comerţul cu ridicata (-13,2%), comerţul cu ridicata al bunurilor de consum, altele decât cele alimentare (-10,5%) şi comerţul cu ridicata al produselor alimentare, al băuturilor şi al tutunului (-2,9%).
Cifra de afaceri din comerţul cu ridicata (cu excepţia comerţului cu autovehicule şi motociclete), serie ajustată în funcţie de numărul de zile lucrătoare şi de sezonalitate, în luna ianuarie 2024, comparativ cu luna ianuarie 2023, a crescut, pe ansamblu, cu 2,1%.